Ahmad Hazwan Bakri

Ahmad Hazwan bin Bakri (lahir 19 Jun 1991). Adalah pemain bola sepak Malaysia yang kini bermain sebagai pemain sayap atau penyerang

Kerjaya antarabangsa
Pada bulan Julai tahun 2011 Ahmad Hazwan Bakri telah dipanggil oleh jurulatih Ong Kim Swee untuk bermain bersama skuad Olimpik Malaysia bawah 23 tahun(Harimau Muda), dalam siri perlawanan persahabatan dan latihan menentang kelab-kelab dari Liga Slovakia untuk persiapan pusingan ketiga Kelayakan Olimpik 2012. Beliau berjaya menjaringkan dua gol dalam dua perlawanan ketika menang ke atas kelab MFK Tatran Liptovsky Mikulas(2-1) dan MFK Dolny Kubin(2-0).

Ahmad Hazwan Bakri turut beraksi bersama skuad Olimpik Malaysia ketika perlawanan persahabatan dan latihan di Liga Australia pada Disember 2011 dan berhasil menjaringkan empat gol. Beliau menjaringkan dua gol ketika menentang kelab Sydney FC untuk memastikan kemenangan 3-0 untuk Malaysia. Dua gol lagi ketika membelasah kelab Central Coast Mariners 4-1.

Ketika penampilannya sewaktu perlawanan pusingan ketiga Kelayakan Olimpik 2012 menentang Bahrain pada 5 Februari 2012 yang berkesudahan dengan Malaysia tewas 1-2, satu gol berjaya disumbangkan oleh beliau.

Pada 28 April 2012 Ahmad Hazwan Bakri membuat penampilan sulung untuk pasukan senior Malaysia(Harimau Malaya) yang masuk sebagai pemain gantian 20 minit sebelum tamat permainan, menjaringkan hatrik menentang Sri Lanka dalam perlawanan persahabatan. Malaysia menang dengan keputusan 6-0.

Rujukan

Pautan luar
 Hazwan Bakri  at FA Selangor
 Hazwan Bakri  at Johor Darul Ta'zim F.C.

Kategori:Pemain bola sepak Malaysia
Kategori:Orang dari Labuan
Kategori:Kelahiran 1991
Kategori:Orang dari Labuan
Kategori:Orang Malaysia berketurunan Melayu
Kategori:Orang Malaysia berketurunan Brunei
Kategori:Muslim Malaysia

Kategori:Orang hidup